ข้อบัญญัติองค์การบริหารส่วนตำบลคลองชีล้อมข้อบัญญัติองค์การบริหารส่วนตำบลคลองชีล้อมเรื่อง กิจการประปาพ.ศ. ๒๕๕๘[๑] อาศัยอำนาจตามความในมาตรา๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘ องค์การบริหารส่วนตำบลคลองชีล้อมโดยได้รับความเห็นชอบจากสภาองค์การบริหารส่วนตำบลคลองชีล้อมและนายอำเภอกันตังจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคลองชีล้อมเรื่อง กิจการประปา พ.ศ. ๒๕๕๘ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลคลองชีล้อมตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลคลองชีล้อมแล้ว ๑๕ วันข้อ๓ บรรดาข้อบัญญัติหลักเกณฑ์หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดแย้งกับข้อบัญญัตินี้ให้ใช้ข้อบัญญัตินี้แทนข้อ๔ ให้นายกองค์การบริหารส่วนตำบลคลองชีล้อมเป็นผู้รักษาการตามข้อบัญญัตินี้และให้มีอำนาจออกระเบียบประกาศหรือคำสั่งอื่นใดเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๕ ในข้อบัญญัตินี้กิจการประปา หมายถึงกิจการประปาทั้งหมดในเขตองค์การบริหารส่วนตำบลคลองชีล้อมที่ได้ดำเนินการจัดสร้างเองและให้หมายความรวมถึงกิจการประปาที่หมู่บ้านและส่วนราชการต่าง ๆ ได้โอนกิจการประปาให้องค์การบริหารส่วนตำบลคลองชีล้อมเป็นผู้ดูแลรักษาต่อเติม ซ่อมบำรุงทั้งการดูแลด้านผลประโยชน์และอำนาจบริหารจัดการให้กับองค์การบริหารส่วนตำบลคลองชีล้อมองค์การบริหารส่วนตำบล หมายถึงองค์การบริหารส่วนตำบลคลองชีล้อมผู้บริหารท้องถิ่น หมายถึงนายกองค์การบริหารส่วนตำบลคลองชีล้อมผู้ใช้น้ำ หมายถึงผู้ที่ยื่นความประสงค์ขอใช้น้ำประปาต่อผู้บริหารท้องถิ่นเจ้าหน้าที่กิจการประปา หมายถึงบุคคลที่ได้รับมอบหมายหน้าที่จากผู้บริหารท้องถิ่นให้รับผิดชอบงานบริหารกิจการประปาบำรุงรักษา จัดเก็บค่าน้ำประปา จัดทำบัญชีผู้ใช้น้ำ และดำเนินการอื่น ๆตามที่องค์การบริหารส่วนตำบลคลองชีล้อมกำหนดมาตรวัดน้ำ หมายถึง เครื่องมือหรืออุปกรณ์ที่องค์การบริหารส่วนตำบลคลองชีล้อมได้ติดตั้งให้กับผู้ใช้น้ำเพื่อวัดปริมาณการใช้น้ำเครื่องกั้นน้ำ หมายถึงประตูน้ำที่ติดตั้งอยู่หน้ามาตรวัดน้ำ ซึ่งใช้สำหรับปิดและเปิดน้ำท่อและอุปกรณ์ภายในมาตรวัดน้ำ หมายถึงท่อและอุปกรณ์ที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อและอุปกรณ์ภายนอกมาตรวัดน้ำ หมายถึงท่อที่ต่อจากท่อจ่ายน้ำของกิจการประปาไปเชื่อมกับมาตรวัดน้ำหมวด ๒คณะกรรมการประปาองค์การบริหารส่วนตำบลคลองชีล้อม ข้อ๖ ให้มีคณะกรรมการประปาองค์การบริหารส่วนตำบลคลองชีล้อมโดยมีองค์ประกอบของคณะกรรมการดังต่อไปนี้(๑) นายกองค์การบริหารส่วนตำบลคลองชีล้อม เป็นประธานกรรมการ(๒)รองนายกองค์การบริหารส่วนตำบลคลองชีล้อม เป็นรองประธานกรรมการ(๓) สมาชิกสภาองค์การบริหารส่วนตำบลทุกหมู่บ้าน เป็นกรรมการ(๔) ตัวแทนประชาคมหมู่บ้าน ๆ ละหนึ่งคน เป็นกรรมการ(๕)ผู้อำนวยการกองช่างองค์การบริหารส่วนตำบลคลองชีล้อม เป็นกรรมการ(๖) ปลัดองค์การบริหารส่วนตำบลคลองชีล้อมหรือข้าราชการองค์การบริหารส่วนตำบลที่ได้รับมอบหมาย เป็นกรรมการ/เลขานุการให้คณะกรรมการประปาองค์การบริหารส่วนตำบลคลองชีล้อมมีหน้าที่ในการกำหนดค่าใช้จ่ายในการติดตั้งประปา อัตราค่าน้ำประปารวมถึงค่าใช้จ่ายอื่น ๆ ที่เรียกเก็บจากผู้ใช้น้ำตามอัตราที่กำหนดตามข้อบัญญัตินี้และในกรณีที่มีความจำเป็นคณะกรรมการประปาองค์การบริหารส่วนตำบลคลองชีล้อมอาจแก้ไขเปลี่ยนแปลงอัตราหรือกำหนดค่าใช้จ่ายอื่นเพิ่มเติมได้โดยความเห็นชอบของสภาองค์การบริหารส่วนตำบลคลองชีล้อมหมวด ๓การบริหารกิจการประปา ข้อ๗ ผู้มีความประสงค์ขอใช้น้ำจากกิจการประปาองค์การบริหารส่วนตำบลคลองชีล้อมต้องยื่นแบบแสดงความประสงค์ต่อผู้บริหารท้องถิ่นโดยใช้หลักฐานประกอบคำร้องดังนี้(๑)สำเนาทะเบียนบ้าน จำนวน ๑ ฉบับ(๒)สำเนาบัตรประจำตัวประชาชน จำนวน ๑ ฉบับ(๓)เอกสารอื่น ๆ ที่เกี่ยวข้อง (ถ้ามี)ข้อ๘ ผู้มีความประสงค์ขอใช้น้ำจะต้องจ่ายค่าธรรมเนียมการขอใช้น้ำค่าน้ำตามอัตราที่องค์การบริหารส่วนตำบลคลองชีล้อมกำหนดดังนี้(๑)ค่าธรรมเนียมการขอใช้น้ำ ครั้งละ ๒๐ บาท(๒)อัตราค่าน้ำประปา ให้จ่ายตามอัตราการใช้น้ำ ลูกบาศก์เมตรละ ๕ บาท(๓)ค่าบำรุงรักษามาตรวัดน้ำประปา เดือนละ ๕ บาทข้อ๙ เมื่อได้รับการอนุญาตให้ใช้น้ำประปาเจ้าหน้าที่กิจการประปาองค์การบริหารส่วนตำบลคลองชีล้อม จะดำเนินการติดตั้งมาตรวัดน้ำให้โดยผู้ใช้น้ำจะต้องชำระค่าใช้จ่ายค่าท่อ อุปกรณ์มาตรวัดน้ำเองทั้งหมดการติดตั้งมาตรวัดน้ำจะต้องตั้งไว้ในที่เปิดเผยเพื่อสามารถตรวจสอบและจดบันทึกข้อมูลการใช้น้ำได้ง่ายส่วนการต่อท่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปา(มาตรวัดน้ำต้องบังคับให้ผู้ใช้น้ำขอที่องค์การบริหารส่วนตำบลคลองชีล้อมเท่านั้นเพื่อจะได้เป็นแบบและรุ่นเดียวกันเพื่อสะดวกในการตรวจสอบและซ่อมแซมบำรุงรักษาให้รวมราคาแจ้งผู้ใช้น้ำพร้อมค่าธรรมเนียมอื่นๆ)ข้อ๑๐ ผู้ขอใช้น้ำที่ยื่นคำร้องขอและชำระเงินค่าใช้จ่ายในการติดตั้งประปาไว้แล้วแต่ปฏิเสธที่จะให้วางท่อและติดตั้งมาตรวัดน้ำโดยไม่มีเหตุผลอันสมควรภายในเวลาที่องค์การบริหารส่วนตำบลแจ้งให้ทราบเป็นลายลักษณ์อักษรให้ถือว่าสละสิทธิการใช้น้ำและยินยอมให้ริบเงินค่าธรรมเนียมที่ชำระไว้แล้วข้อ๑๑ บรรดาท่อและอุปกรณ์ภายในมาตรวัดน้ำเป็นทรัพย์สินของผู้ใช้น้ำส่วนท่อและอุปกรณ์ภายนอกรวมทั้งมาตรวัดน้ำและเครื่องกั้นน้ำเมื่อได้ทำการติดตั้งไว้แล้วเป็นทรัพย์สินขององค์การบริหารส่วนตำบลข้อ๑๒ กรณีมีการชำรุดหรือสูญเสียหรือสิ้นเปลืองน้ำ ภายในมาตรวัดน้ำเข้าไปไม่ว่าจะเป็นท่อน้ำชำรุดหรือด้วยเหตุใดๆก็ตามเป็นความรับผิดชอบของผู้ใช้น้ำในการซ่อมแซมแก้ไขและผู้ใช้น้ำจะต้องชำระค่าน้ำประปาตามจำนวนที่สูญเสียไปตามตัวเลขที่อ่านได้หรือคำนวณได้ตามมาตรวัดน้ำข้อ๑๓ กรณีมีการชำรุดของท่อและอุปกรณ์ภายนอกรวมทั้งมาตรวัดน้ำและเครื่องกั้นน้ำผู้ใช้น้ำจะต้องแจ้งให้องค์การบริหารส่วนตำบลทราบโดยเร็วและเป็นความรับผิดชอบขององค์การบริหารส่วนตำบลในการซ่อมแซม แก้ไขให้สามารถใช้การได้ข้อ๑๔ กรณีมีการสูญหายของมาตรวัดน้ำผู้ใช้น้ำจะต้องแจ้งให้องค์การบริหารส่วนตำบลทราบโดยเร็วและเป็นความรับผิดชอบของผู้ใช้น้ำในการออกค่าใช้จ่ายเพื่อดำเนินการติดตั้งมาตรวัดน้ำขึ้นใหม่ข้อ๑๕ ห้ามผู้ใช้น้ำ ทำการแก้ไขเปลี่ยนแปลงมาตรวัดน้ำหรือย้ายที่ติดตั้งมาตรวัดน้ำโดยไม่ได้รับอนุญาตจากองค์การบริหารส่วนตำบลข้อ๑๖ ห้ามผู้ใช้น้ำใช้เครื่องสูบน้ำหรือเครื่องมืออื่นใดสูบน้ำโดยตรงจากท่อจ่ายน้ำประปาขององค์การบริหารส่วนตำบลข้อ๑๗ กรณีใช้น้ำประปาร่วมกับน้ำจากแหล่งอื่นเช่น น้ำฝน น้ำบ่อบาดาล ฯลฯผู้ใช้น้ำจะต้องต่อท่อแยกไว้ต่างหากจากที่จ่ายน้ำขององค์การบริหารส่วนตำบลและท่อภายในหากผู้ใช้น้ำไม่ปฏิบัติตามอันอาจเกิดความเสียหายหรือเป็นอุปสรรคต่อระบบส่งน้ำประปาองค์การบริหารส่วนตำบลมีสิทธิงดจ่ายน้ำและผู้ใช้น้ำต้องรับผิดชอบค่าเสียหายข้อ๑๘ ห้ามผู้ใช้น้ำทำการปลูกสร้างต่อเติมโรงเรือน สิ่งปลูกสร้างอื่นใด หรือกระทำการใด ๆ อันอาจเกิดความเสียหายหรือเป็นอุปสรรคต่อระบบส่งน้ำประปา การบำรุงรักษามาตรวัดน้ำตลอดจนอุปกรณ์นั้น ๆเว้นแต่ได้ทำความตกลงกับองค์การบริหารส่วนตำบลคลองชีล้อมก่อนหากผู้ใช้น้ำกระทำการใดๆ ตามวรรคหนึ่งโดยมิได้ทำความตกลงกับองค์การบริหารส่วนตำบลก่อนองค์การบริหารส่วนตำบลจะทำการรื้อถอนมาตรวัดน้ำท่ออุปกรณ์ หรือกระทำการใด ๆ ได้ตามสมควรแก่กรณีโดยไม่ต้องชดใช้ค่าเสียหาย และผู้ใช้น้ำยินยอมเสียค่าใช้จ่ายเพื่อการนั้นข้อ๑๙ องค์การบริหารส่วนตำบลคลองชีล้อมทรงไว้ซึ่งสิทธิที่จะงดการส่งน้ำในเวลาใดเวลาหนึ่งเป็นการชั่วคราวโดยไม่ต้องแจ้งเหตุผลเมื่อเห็นเป็นการจำเป็นข้อ๒๐ ในกรณีมีเหตุจำเป็นผู้ใช้น้ำยินยอมให้เจ้าหน้าที่กิจการประปาเข้าไปในที่ดินอาคารหรือบริเวณอันเป็นที่อยู่อาศัยของผู้ใช้น้ำเพื่อตรวจสอบแก้ไขซ่อมแซมระหว่างเวลา ๐๘.๐๐ - ๑๗.๐๐ น. ไม่เว้นวันหยุดราชการพร้อมทั้งให้ความร่วมมืออำนวยความสะดวกในการปฏิบัติงานตามควรแก่กรณีโดยการปฏิบัติงานของเจ้าพนักงานต้องแสดงบัตรประจำตัวพนักงานเพื่อการตรวจสอบข้อ๒๑ ผู้ใช้น้ำต้องชำระเงินค่าน้ำค่าบริการอื่น ๆและค่าเสียหายทันทีที่พนักงานได้นำใบเสร็จรับเงินหรือใบแจ้งหนี้ขอเก็บเงินมิฉะนั้นต้องมาชำระเงินที่องค์การบริหารส่วนตำบลภายในเวลาที่กำหนดข้อ๒๒ หากผู้ใช้น้ำไม่ได้ชำระค่าน้ำในวันที่เจ้าพนักงานไปยื่นใบเสร็จรับเงินจะต้องมาชำระเงินที่องค์การบริหารส่วนตำบลภายในเวลา๗ วันและหากครบหนึ่งเดือนนับจากวันที่เจ้าพนักงานยื่นใบเสร็จรับเงินผู้ใช้น้ำยังไม่ชำระหนี้องค์การบริหารส่วนตำบลจะงดจ่ายน้ำแก่ผู้ใช้น้ำทันทีข้อ๒๓ หากผู้ใช้น้ำสงสัยว่ามาตรวัดน้ำจำนวนคลาดเคลื่อนสามารถขอตรวจสอบโดยยื่นความจำนงเป็นลายลักษณ์อักษรเมื่อตรวจสอบแล้วปรากฏว่าคลาดเคลื่อนจริงผู้ใช้น้ำต้องยินยอมชำระค่าน้ำตามอัตราค่าบำรุงรักษามาตรน้ำตามข้อ ๗ แต่ถ้าปรากฏว่ามาตรวัดน้ำอยู่ในสภาพใช้การได้ตามปกติผู้ใช้น้ำต้องชำระค่าใช้จ่ายตามอัตราที่กำหนดข้อ๒๔ เมื่อผู้ใช้น้ำเลิกใช้น้ำหรือย้ายที่อยู่หรือโอนให้ผู้อื่นใช้น้ำต้องแจ้งให้องค์การบริหารส่วนตำบลคลองชีล้อมทราบล่วงหน้าอย่างน้อย ๗ วันและจะต้องชำระหนี้ค่าน้ำประปาที่คงค้างทั้งหมดก่อนข้อ๒๕ กรณีผู้ใช้น้ำถึงแก่กรรมหากทายาทหรือผู้มีสิทธิในอาคารสถานที่นั้นประสงค์จะได้รับสิทธิการใช้น้ำทายาทหรือผู้มีสิทธิต้องแสดงความจำนงเป็นลายลักษณ์อักษรเพื่อทำการโอนสิทธิการใช้น้ำให้ผู้นั้นข้อ๒๖ วัด โรงเรียน มัสยิด โรงพยาบาลส่งเสริมสุขภาพตำบลสายตรวจประจำตำบลในพื้นที่องค์การบริหารส่วนตำบลคลองชีล้อมให้ได้รับการยกเว้นค่าธรรมเนียมการใช้น้ำประปาตามข้อ๗ (๒) และ (๓)ข้อ๒๗ ห้ามผู้ใช้น้ำนำเอาน้ำประปาขององค์การบริหารส่วนตำบลคลองชีล้อมไปจำหน่ายโดยเด็ดขาดข้อ๒๘ บุคคลที่บริจาคหรืออุทิศที่ดินให้กับองค์การบริหารส่วนตำบลคลองชีล้อมเพื่อใช้ในงานราชการกำหนดให้บุคคลดังกล่าวได้รับการยกเว้นค่าธรรมเนียมการใช้น้ำประปาตามข้อ๗ (๒) และ (๓)ข้อ๒๙ อัตราค่าน้ำประปา ๑๐ลูกบาศก์เมตรแรกต่อเดือน การประปาองค์การบริหารส่วนตำบลคลองชีล้อมจะไม่เรียกเก็บจากผู้ใช้น้ำแต่หากผู้ใช้น้ำใช้น้ำเกิน ๑๐ ลูกบาศก์เมตร การประปาองค์การบริหารส่วนตำบลคลองชีล้อมจะเรียกเก็บในอัตราลูกบาศก์เมตรละ๕ บาทหมวด ๔การเงิน ข้อ๓๐ กิจการประปาอาจมีรายได้ดังนี้(๑)เงินค่าธรรมเนียมการขอใช้น้ำ ค่าน้ำ ตามอัตราที่องค์การบริหารส่วนตำบลคลองชีล้อมกำหนดตามข้อ๗(๒)เงินบริจาค(๓)เงินรายได้อื่น ๆข้อ๓๑ กิจการประปาอาจมีรายจ่ายดังนี้(๑รายจ่ายในการดำเนินการเกี่ยวกับการผลิตน้ำประปาระบบการจ่ายน้ำประปาการบำรุงรักษาซ่อมแซม และการขยายกิจการประปาหมู่บ้าน(๒)รายจ่ายในการบริหารกิจการประปา เช่น ค่าวัสดุ อุปกรณ์ และอื่น ๆ(๓)ค่าใช้จ่ายอื่น ๆ ตามที่องค์การบริหารส่วนตำบลกำหนดโดยความเห็นชอบของสภาองค์การบริหารส่วนตำบลข้อ๓๒ การดำเนินการด้านการเงินของกิจการประปาให้ปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงินการเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗หมวด ๕บทกำหนดโทษ ข้อ๓๓ หากผู้ใดกระทำการใด ๆที่ทำให้ทรัพย์สินของกิจการประปาองค์การบริหารส่วนตำบลคลองชีล้อมเสียหายจะเป็นด้วยเหตุบังเอิญหรือเจตนาก็ตามหากมีหลักฐานยืนยันได้ผู้นั้นจะต้องชดใช้ค่าเสียหายทั้งหมดให้แก่องค์การบริหารส่วนตำบลมิฉะนั้นจะพิจารณาดำเนินคดีตามกฎหมายข้อ๓๔ หากผู้ใดมีเจตนาขโมยน้ำใช้โดยไม่ผ่านมาตรวัดน้ำหรือใช้น้ำก่อนที่จะได้รับความยินยอมจากองค์การบริหารส่วนตำบลคลองชีล้อมกำหนดโทษปรับผู้ฝ่าฝืนไม่เกินหนึ่งพันบาท และพิจารณาดำเนินคดีตามกฎหมายข้อ๓๕ ผู้ใช้น้ำรายใดมีเจตนาไม่ยอมชำระค่าน้ำประปาหรือหลีกเลี่ยงด้วยประการใดก็ดีหากพ้นกำหนดเวลาจะต้องชำระค่าปรับในอัตราที่กำหนดไว้ตามข้อ๗และหากครบหนึ่งเดือนนับจากวันที่เจ้าพนักงานยื่นใบเสร็จรับเงินผู้ใช้น้ำยังไม่ชำระหนี้องค์การบริหารส่วนตำบลจะงดจ่ายน้ำแก่ผู้ใช้น้ำทันทีข้อ๓๖ ผู้ใช้น้ำรายใดมีเหตุให้ถูกงดจ่ายน้ำประปาหากมีความประสงค์ที่จะขอใช้น้ำประปาจะต้องชำระหนี้และค่าปรับที่ค้างชำระให้เรียบร้อยก่อนและดำเนินการตามข้อ ๖ และข้อ ๗ ของข้อบัญญัตินี้ประกาศ ณ วันที่ ๑๕กันยายน พ.ศ. ๒๕๕๘อดิศักดิ์ สองเมืองนายกองค์การบริหารส่วนตำบลคลองชีล้อมปุณิกา/ปริยานุช/จัดทำ๑๑ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๔๙ ง/หน้า ๘/๓๐ ธันวาคม ๒๕๕๘